text: бертіс балқаш көлінің солтүстік жағасындағы түбек. балқаш қаласы мен шашубай кентінің арасында орналасқан. аумағы 18,7 км2, ұзындығы 7,5 км, ені 2,5 км. жер бедері аккумуляттік жазық. орта және жоғарғы тас көмір кезеңі жүйесінің гранитінен, құмтасынан, тақтатасынан, әктасынан түзілген. олардың бетін төрттік кезеңнің шөгінділері жауып жатыр. түбекте шөлге тән сортаңды сұр қоңыр топырақ қалыптасқан. баялыш, сұр жусан, т.б. шөлейттің сортаң өсімдіктері өседі.